Aktrise in hof oor 'onwelvoeglike' rok | Maroela Media
Aktrise in hof oor 'onwelvoeglike' rok
Rania Youssef se rok kan haar tot vyf jaar tronkstraf op die hals haal. Foto: Facebook
'n Egiptiese aktrise kom volgende maand voor oor 'n deursigtige rok, waardeur haar bene sigbaar was, wat sy na die Kaïro- Internasionale Rolprentfees gedra het.
Rania Youssef het by die afsluitingseremonie van die jaarlikse fees in 'n swart kantrok verskyn wat, soos sommige waarnemers dit beskryf het, 'n baaikostuum daaronder blootgestel het, berig Al Jazeera.
Dit het twee Egiptiese prokureurs genoop om 'n klag van "aanhitsing tot losbandigheid" teen die aktrise aanhangig te maak. As sy skuldig bevind word, kan sy tronkstraf van tot vyf jaar opgelê word.
Die eerste saak van beweerde onwelvoeglikheid is deur die prokureur, Amro Abdelsalam, ingedien en die tweede deur Samir Sabri, 'n prokureur wat daarvoor bekend is dat hy glansmense hof toe sleep.
Sabri het aan die nuusagentskap AFP gesê Youssef se voorkoms "voldoen nie aan ons samelewing se waardes, tradisies en morele waardes nie en ondermyn dus die goeie naam van die fees en veral die aansien van Egiptiese vroue".
Sy het intussen in die sosiale media gesê sy het haar "waarskynlik misgis" wat haar keuse van 'n rok vir die glansaand betref, berig die BBC.
Dit was die eerste keer dat ek dit gedra het.
"Dit was die eerste keer dat ek dit gedra het en ek het nie besef dit sou soveel woede ontketen nie," het sy gesê. "Ek herbevestig my verbintenis tot die waardes waarmee ons in die Egiptiese samelewing grootgemaak word."
'n Egiptiese hof het die sangeres, Shaimaa Ahmed, verlede jaar vir twee jaar tronk toe gestuur – wat later versag is tot 'n jaar – omdat sy in haar onderklere in 'n musiekvideo verskyn het terwyl sy suggestief 'n piesang geëet het.
Youssef se verhoor begin na verwagting op 12 Januarie.
Egipte is 'n oorwegend konserwatiewe land met 'n Moslemmeerderheid, berig die New York Post. Die Arabiese land met sy sowat 100 miljoen inwoners behou sekere oorblyfsels van sekularisme, ondanks toenemende godsdienstige konserwatisme.
"Youssef se geval herinner daaraan dat Islamitiese fundamentalisme steeds geld, vyf jaar nadat die Islamitiese president onttroon is deur die weermag te midde van massabetogings teen sy bewind," berig die New Yorkse dagblad.
Paleis: Vete tussen Kate en Meghan 'onsin'
270 in arres ná onluste in Parys
What an evil religion!
I am sick of Muslim men with their supposedly conservative values. They come to the West and groom young girls to become sex slaves and hang out in brothels with prostitutes.
Those of you who criticize my comments go and spend a week in London or any other Western city.
Die twee prokureertjies kon nie glo dat ń dame so oulik kan lyk in westerse drag nie toe maak hulle sommer ń saak teen haar.
As sy 5 jaar tronk toe gaan vir daai rok is daar n paar voue en meisies hier in SA wat die doodstraf sal kry vir wat hulle dra of is dit nou nie dra nie
Ek woon en werk al vir 4 jaar in die Midde Ooste. Glo my, hierdie is nie n aangename plek vir enige vrou nie. Hier in Riyadh is n vrou laas week in die publiek verskree omdat haar enkels gewys het toe sy n stel trappe moes klim. Die "religion of peace" is alles behalwe! En dan gaan hul manne oor naweke Bahrein en Dubai toe om daar te gaan kattermaai. Baie, baie godsdienstig… Egipte darem stukke beter en ietwat verlig!